
APSTIPRINĀTI 
ar Tukuma novada domes 24.09.2026.
lēmumu Nr. TND/1-1.1/26/488
(prot. Nr. 10, 39. §)

IZSOLES NOTEIKUMI
Tukumā
2026. gada 24. septembrī									Nr. 72
(prot. Nr. 10, 39. §)

[bookmark: _Hlk240033226]Par pašvaldības kustamās mantas – apauguma (koksnes) nekustamajā īpašumā Tulpju ielā 3, Tukumā, Tukuma novadā, elektronisko izsoli 

I. Vispārīgie jautājumi
1. Izsoles pamatojums – Tukuma novada domes 2026. gada 24. septembra lēmums Nr. TND/1-1.1/26/488 “Par pašvaldības kustamās mantas – apauguma (koksnes) nekustamajā īpašumā Tulpju ielā 3, Tukumā, Tukuma novadā, atsavināšanu un izsoles noteikumu apstiprināšanu” (prot. Nr. 10, 39. §).
2. Izsoles rīkotājs – Tukuma novada domes Īpašumu apsaimniekošanas un privatizācijas komisija (turpmāk – Komisija) Talsu ielā 4, Tukumā, Tukuma novadā, LV-3101.
3. Izsoles mērķis – atsavināt pašvaldības kustamo mantu – apaugumu (koksni) nekustamajā īpašumā Tulpju ielā 3, Tukumā, Tukuma novadā (turpmāk – Apaugums), un nodot to pircēja īpašumā.

II. Informācija par pašvaldības kustamo mantu
4. Tukuma novada pašvaldības kustamā manta – Apaugums:
4.1. adrese: Tulpju ielā 3, Tukumā, Tukuma novadā;
4.2. kadastra apzīmējums: 9001 001 0620;
4.3. kopplatība: 0,4996 ha;
4.4. apjoms: 34,24 m3;
Papildu informācija par Apaugumu, sazvanoties ar Tukuma novada pašvaldības Komunālās nodaļas vides pārvaldības speciālistu Robertu Šiliņu, mob. tālr. 29474420.

III. Izsoles veids, maksājumi un samaksas kārtība
5. Izsoles veids – elektroniska izsole ar augšupejošu soli.
6. Maksāšanas līdzekļi – 100 % euro.
7. Izsoles sākuma cena (nosacītā cena) 400,00 euro (četri simti euro) bez PVN (turpmāk – bez PVN (pievienotās vērtības nodoklis tiks piemērots atbilstoši Pievienotās vērtības nodokļa likuma normām, ņemot vērā izsoles uzvarētāja statusu)). 
8. Izsoles pirmais un turpmākie solīšanas soļi 50,00 euro (piecdesmit euro).
9. Izsoles dalības maksa 20,00 euro (divdesmit euro) jāiemaksā atbilstoši elektronisko izsoļu vietnē https://izsoles.ta.gov.lv norādītajiem nosacījumiem.
10. Izsoles nodrošinājums – 40,00 euro (četrdesmit euro) (10 % no izsolāmā objekta sākuma cenas – nosacītās cenas) no izsoles sākuma 20 (divdesmit) dienu laikā izsoles dalībniekam jāpārskaita Tukuma novada pašvaldības, reģistrācijas Nr. 90000050975, AS “Swedbank” norēķinu kontā: LV17HABA0001402040731, kods: HABALV22, maksājuma mērķis: “Kustamās mantas – apauguma (koksnes) nekustamajā īpašumā Tulpju ielā 3, Tukumā, Tukuma novadā, izsoles nodrošinājums”.
11. Izsoles uzvarētājam samaksa par pirkumu jāpārskaita līdz 2026. gada 16. novembrim šo noteikumu 37. punktā minētajā kārtībā.
[bookmark: _Hlk239327067]12. Izsoles uzvarētāja iemaksātais izsoles nodrošinājums tiek ieskaitīts Apauguma pirkuma maksā.
13. Ja pretendents nav iemaksājis izsoles nodrošinājumu un izsoles reģistrācijas maksu, tas netiek apstiprināts dalībai izsolē. 

IV. Izsoles dalībnieki
14. Par izsoles dalībnieku var kļūt jebkura fiziska vai juridiska persona, kura līdz 2026. gada 23. oktobrim ir iemaksājusi šo noteikumu 10. punktā minēto nodrošinājumu un autorizēta dalībai izsolē, kurai nav Valsts ieņēmumu dienesta administrēto nodokļu (nodevu) parādu Latvijas Republikā, vai valstī, kurā tas reģistrēts, tajā skaitā, valsts sociālās apdrošināšanas iemaksu parādi, kas kopsummā pārsniedz 150,00 euro, kā arī fiziska vai juridiska persona, kas ir Izsoles pretendents, tā vienam uzņēmumam, vai uzņēmumam kurā Pretendentam ir vairākuma balsstiesības (vairāk nekā 50 %) nav maksājumu (nodokļi, nomas maksājumi, jebkuras citas līguma saistības utt.) parādu attiecībā pret Tukuma novada pašvaldību.
15. Izsoles dalībniekam nedrīkst būt pasludināta maksātnespēja, tam nav uzsākts likvidācijas process, tā saimnieciskā darbība nav apturēta vai pārtraukta, vai nav uzsākta tiesvedība par darbības izbeigšanu, maksātnespēju vai bankrotu.

V. Izsoles pretendentu reģistrēšana Izsoļu dalībnieku reģistrā
16. Pretendentu reģistrācija notiek no 2026. gada 13. oktobra plkst. 13.00 līdz 2026. gada 23. oktobra plkst. 23.59 elektronisko izsoļu vietnē https://izsoles.ta.gov.lv uzturētā Izsoļu dalībnieku reģistrā pēc oficiāla paziņojuma par izsoli publicēšanas Latvijas Republikas oficiālajā izdevuma “Latvijas Vēstnesis” tīmekļvietnē www.vestnesis.lv.
17. Izsoles pretendents – fiziska persona, kura vēlas savā vai citas fiziskas vai juridiskas personas vārdā pieteikties izsolei, elektronisko izsoļu vietnē https://izsoles.ta.gov.lv norāda:
17.1. Fiziska persona:
17.1.1. vārdu, uzvārdu;
17.1.2. personas kodu vai dzimšanas datumu (persona, kurai nav piešķirts personas kods);
17.1.3. kontaktadresi;
17.1.4. personu apliecinoša dokumenta veidu un numuru;
17.1.5. norēķinu rekvizītus (kredītiestādes konta numurs, uz kuru personai atmaksājama nodrošinājuma summa);
17.1.6. personas papildu kontaktinformāciju – elektroniskā pasta adresi un tālruņa numuru (ja tāds ir).
17.2. Fiziska persona, kura pārstāv citu fizisku vai juridisku personu, papildus 17.1. apakšpunktā norādītajam, sniedz informāciju par:
17.2.1. pārstāvamās personas veidu;
17.2.2. vārdu, uzvārdu fiziskai personai vai nosaukumu juridiskai personai;
17.2.3. personas kodu vai dzimšanas datumu (ārzemniekam) fiziskai personai vai reģistrācijas numuru juridiskai personai;
17.2.4. kontaktadresi;
17.2.5. personu apliecinoša dokumenta veidu un numuru fiziskai personai;
17.2.6. informāciju par notariāli apliecinātu pilnvaru, ja reģistrēts lietotājs izsolē pārstāv citu fizisku personu, vai informāciju par rakstiski noformētu pilnvaru vai dokumentu, kas apliecina reģistrēta lietotāja tiesības pārstāvēt juridisku personu bez īpaša pilnvarojuma, ja reģistrēts lietotājs pārstāv juridisku personu;
17.2.7. informāciju par pilnvarojuma apjomu (pārstāvības tiesības konkrētai izsolei, vairākām konkrētām izsolēm, uz noteiktu laiku, pastāvīgi);
18. Reģistrējoties Izsoļu dalībnieku reģistrā, persona iepazīstas ar elektronisko izsoļu vietnes lietošanas noteikumiem un apliecina noteikumu ievērošanu, kā arī par sevi sniegto datu pareizību.
19. Ziņas par personu iekļauj Izsoļu dalībnieku reģistrā, saskaņā ar personas iesniegumu. Iesniegumu persona iesniedz patstāvīgi, izmantojot elektronisko izsoļu vietnē pieejamo elektronisko pakalpojumu “Par e-izsoļu vietnes dalībnieka dalību konkrētā izsolē” un identificējoties ar vienu no vienotajā valsts un pašvaldību portālā www.latvija.lv piedāvātajiem identifikācijas līdzekļiem.
20. Reģistrēts lietotājs, kurš vēlas piedalīties izsludinātajā izsolē, elektronisko izsoļu vietnē nosūta izsoles rīkotājam lūgumu par autorizēšanu dalībai konkrētā izsolē un izsoles sludinājumā norādītajā izsoles rīkotāja kontā iemaksā izsoles nodrošinājuma summu sludinājumā noteiktajā apmērā, kā arī sedz maksu par dalību izsolē vietnes administratoram normatīvajos aktos noteiktajā apmērā saskaņā ar elektronisko izsoļu vietnē reģistrētam lietotājam sagatavotu rēķinu.
21. Komisija autorizē izsoles pretendentu, kurš izpildījis izsoles priekšnoteikumus, dalībai izsolē 7 (septiņu) dienu laikā, izmantojot elektronisko izsoļu vietnē pieejamo rīku.
22. Informāciju par autorizēšanu dalībai izsolē Komisija reģistrētam lietotājam nosūta elektroniski uz elektronisko izsoļu vietnē reģistrētam lietotājam izveidoto kontu.
23. Autorizējot personu izsolei, katram solītājam elektronisko izsoļu vietnes sistēma automātiski izveido unikālu identifikatoru.
24. Izsoles pretendents netiek reģistrēts, ja:
24.1. nav vēl iestājies vai ir beidzies pretendentu reģistrācijas termiņš;
24.2. ja nav izpildīti visi šo noteikumu 17.1. apakšpunktā vai 17.2. apakšpunktā minētie norādījumi;
24.3. konstatēts, ka pretendentam ir izsoles noteikumu 14. punktā minētās parādsaistības;
25. Komisija nav tiesīga līdz izsoles sākumam sniegt informāciju par izsoles pretendentiem.

VI. Izsoles norise
[bookmark: _Hlk194907044]26. Izsole sākas elektronisko izsoļu vietnē https://izsoles.ta.gov.lv 2026. gada 13. oktobrī plkst. 13.00 un noslēdzas 2026. gada 2. novembrī plkst. 13.00.
27. Izsolei autorizētie dalībnieki drīkst izdarīt solījumus visā izsoles norises laikā.
28. Ja pēdējo piecu minūšu laikā pirms izsoles noslēgšanai noteiktā laika tiek reģistrēts solījums, izsoles laiks automātiski tiek pagarināts par 5 (piecām) minūtēm.
29. Ja pēdējās stundas laikā pirms izsoles noslēgšanas tiek konstatēti būtiski tehniski traucējumi, kas var ietekmēt izsoles rezultātu, un tie nav saistīti ar sistēmas drošības pārkāpumiem, izsoles laiks automātiski tiek pagarināts līdz nākamās darbadienas plkst. 13.00.
30. Pēc izsoles noslēgšanas solījumus nereģistrē un elektronisko izsoļu vietnē tiek norādīts izsoles noslēguma datums, laiks un pēdējais izdarītais solījums.
31. Komisija var pārtraukt izsoli, ja tās norises laikā saņemts elektronisko izsoļu vietnes drošības pārvaldnieka paziņojums par būtiskiem tehniskiem traucējumiem, kas var ietekmēt izsoles rezultātu. Paziņojumu par izsoles pārtraukšanu publicē elektronisko izsoļu vietnē.
32. Pēc izsoles slēgšanas sistēma automātiski sagatavo izsoles aktu.
33. Izsoles dalībniekiem, kuri piedalījušies izsolē, bet nav nosolījuši izsoles Cirsmas, 10 (desmit) darba dienu laikā pēc Akta par Apauguma pārdošanu izsolē saņemšanas tiek atmaksāts izsoles nodrošinājums. 
34. Izsole tiek atzīta par nenotikušu un nodrošinājums netiek atmaksāts nevienam no izsoles dalībniekiem, ja neviens no viņiem nav pārsolījis izsoles sākumcenu.
35. Ja saņemts elektronisko izsoļu vietnes drošības pārvaldnieka paziņojums par būtiskiem tehniskiem traucējumiem, kas var ietekmēt izsoles rezultātus. Izsoles nodrošinājums Izsoles dalībniekam tiek atgriezts pēc Komisijas lēmuma par nodrošinājuma atmaksu Izsoles dalībniekiem.

VII. Izsoles rezultātu apstiprināšana un līguma noslēgšana
36. Komisija 7 (septiņu) darba dienu laikā pēc akta par Apauguma pārdošanu izsolē saņemšanas izsniedz paziņojumu par pirkuma summu.
37. Pēc paziņojuma saņemšanas izsoles dalībniekam, kurš nosolījis augstāko cenu, līdz 2026. gada 16. novembrim jāpārskaita norādītajā kontā pirkuma summa, kas atbilst starpībai starp augstāko nosolīto cenu un iemaksāto nodrošinājumu. Pēc maksājumu veikšanas maksājumu apliecinošie dokumenti iesniedzami Tukuma novada pašvaldībā Talsu ielā 4, Tukumā, Komisijas loceklei Dzintrai Šmitei vai nosūtāmi uz e-pasta adresi: dzintra.smite@tukums.lv.
38. Ja Apauguma nosolījušais izsoles dalībnieks šo noteikumu 37. punktā noteiktajā termiņā nav norēķinājies šajos noteikumos minētajā kārtībā vai atsakās no Apauguma pirkuma, viņš zaudē tiesības uz nosolīto Apaugumu. Izsoles nodrošinājums attiecīgajam dalībniekam netiek atmaksāts.
39. Ja nosolītājs noteiktajā laikā nav samaksājis nosolīto cenu vai atteicies no Apauguma pirkuma, Komisija par to informē izsoles dalībnieku, kurš nosolījis nākamo augstāko cenu un šim izsoles dalībniekam ir tiesības 2 (divu) nedēļu laikā no paziņojuma saņemšanas dienas paziņot Komisijai par Apauguma pirkšanu par paša solīto augstāko cenu un 1 (viena) mēneša laikā samaksāt nosolīto naudas summu uz norādīto bankas kontu.
40. Ja 39. punktā noteiktais izsoles dalībnieks no Apauguma pirkuma atsakās vai norādītajā termiņā nenorēķinās par pirkumu, izsole tiek uzskatīta par nenotikušu. Lēmumu par turpmāko atsavināšanas procesu pieņem Tukuma novada dome. 
41. Pirkuma līgumu pircējs paraksta 30 (trīsdesmit) dienu laikā pēc izsoles rezultātu apstiprināšanas Komisijā.
42. Izsoles rezultātus 15 (piecpadsmit) darba dienu laikā no 37. punktā vai 39. punktā noteiktā maksājuma izdarīšanas dienas apstiprina Komisija. Pirkuma līgumu parakstīšanai attiecīgais speciālists sagatavo 10 (desmit) darba dienu laikā pēc izsoles rezultātu apstiprināšanas. Pirkuma līgumu (pielikumā) ar Tukuma novada pašvaldību Pircējs paraksta 30 (trīsdesmit) dienu laikā pēc izsoles rezultātu apstiprināšanas. Ja Pircējs neizpilda šajā punktā minētās prasības paredzētajā termiņā, pirkuma līgums uzskatāms par nenoslēgtu un Pircējs zaudē iemaksāto nodrošinājumu.

VIII. Izsoles atzīšana par nenotikušu 
43. Izsoles komisija pieņem lēmumu par izsoles atzīšanu par nenotikušu, ja:
43.1. uz izsoli nav autorizēts neviens izsoles dalībnieks;
43.2. izsole bijusi izziņota, pārkāpjot šos noteikumus vai Publiskas personas mantas atsavināšanas likuma nosacījumus;
43.3. tiek noskaidrots, ka nepamatoti noraidīta kāda dalībnieka piedalīšanās izsolē vai nepareizi noraidīts kāds pārsolījums;
43.4. neviens izsoles dalībnieks nav pārsolījis izsoles sākumcenu;
43.5. izsoles dalībnieks, kurš nosolījis izsolāmo Apaugumu, nav parakstījis Apauguma pirkuma līgumu;
43.6. nosolītājs vai solītājs/pircējs, kurš nosolījis nākamo augstāko cenu, neveic pirkuma maksas samaksu šajos noteikumos norādītajā termiņā;
43.7. Apaugumu nopirkusi persona, kurai nebija tiesību piedalīties izsolē;
43.8. izsoles norises laikā, izņemot Civilprocesa likuma 608. panta ceturtajā daļā minēto gadījumu, vai 24 stundu laikā pēc izsoles noslēguma saņemts elektronisko izsoļu vietnes drošības pārvaldnieka paziņojums par būtiskiem tehniskiem traucējumiem, kas var ietekmēt izsoles rezultātu.

IX. Īpašie noteikumi
44. Starp izsoles dalībniekiem aizliegta vienošanās, kas varētu ietekmēt izsoles rezultātus un gaitu.
45. Īpašuma tiesības uz Apaugumu Pircējam pāriet pēc nosolītās summas samaksas, Komisijas lēmuma pieņemšanas par izsoles rezultātu apstiprināšanu, pircēja noteikšanu un pirkuma līguma slēgšanu, pirkuma līguma noslēgšanas. 
46. Pircējs apņemas pēc Apauguma izstrādes pabeigšanas viena mēneša laikā satīrīt izmantotās krautuvju vietas un ar Apauguma izstrādi saistītos pievešanas ceļus cirsmām un ārpus cirsmu robežām ne sliktākā stāvoklī kā pirms izstrādes uzsākšanas.
47. Izsoles pretendenti, dalībnieki piekrīt, ka Tukuma novada pašvaldība veic personas datu apstrādi, pārbaudot sniegto ziņu patiesumu.

X. Izsoles rezultātu apstrīdēšana
48. Sūdzības par Komisijas darbībām iesniedzamas Tukuma novada domei rakstiskā veidā 15 (piecpadsmit) darba dienu laikā no izsoles noslēguma dienas. 
49. Visā, kas nav atrunāts Izsoles noteikumos, jāvadās saskaņā ar Publiskas personas mantas atsavināšanas likuma nosacījumiem.


Domes priekšsēdētājs						Gundars Važa


Pielikums
Izsoles noteikumiem Nr. 72
“Par pašvaldības kustamās mantas – apauguma (koksnes)
nekustamajā īpašumā Tulpju ielā 3, Tukumā, 
Tukuma novadā, elektronisko izsoli”

KUSTAMĀS MANTAS (APAUGUMA) PIRKUMA LĪGUMS
                                                                                       				
Tukumā                                                                                                    Nr. TND/2-58.7/__/__
2026. gada _________________

Tukuma novada pašvaldība, reģistrācijas Nr. 90000050975, juridiskā adrese Talsu iela 4, Tukums, Tukuma novads, LV-3101 (turpmāk – PĀRDEVĒJS), pašvaldības izpilddirektora Ivara Liepiņa personā, kurš rīkojas saskaņā ar Pašvaldību likuma 22. panta pirmās daļas 7. punktu, Tukuma novada domes 2025. gada 31. jūlija saistošo noteikumu Nr. 25 “Tukuma novada pašvaldības nolikums” 42.18. apakšpunktu un Tukuma novada domes 2023. gada 26. janvāra noteikumu Nr. 3 “Tukuma novada pašvaldības darba reglaments” 98. punktu, no vienas puses un
_____________________, personas kods/reģ. Nr. ______________, adrese: __________ (turpmāk – PIRCĒJS), no otras puses, 
abi kopā turpmāk – Puses vai katrs atsevišķi – Puse, izrādot brīvu un nepiespiestu gribu, bez viltus, spaidiem un maldiem, saskaņā ar Tukuma novada domes Īpašumu apsaimniekošanas un privatizācijas komisijas 2026. gada ____________ lēmumu Nr. IPK/______ “Par pašvaldības kustamās mantas – apauguma (koksnes) nekustamajā īpašumā Tulpju iela 3, Tukumā, Tukuma novadā, izsoles rezultātu apstiprināšanu” (prot. Nr. __, __ .§) noslēdz šo līgumu (turpmāk – Līgums) par sekojošo:

1. LĪGUMA PRIEKŠMETS
1.1. PĀRDEVĒJS pārdod un nodod PIRCĒJAM, bet PIRCĒJS pērk un pieņem izstrādei ar visām tiesībām un pienākumiem, kādus PIRCĒJAM uzliek spēkā esošie normatīvie akti, kas saistīti ar apauguma zāģēšanu un Līguma noteikumiem, PĀRDEVĒJAM piederošajā nekustamā īpašuma Tulpju iela 3, Tukumā, Tukuma novadā, kadastra numurs 9001 001 0620 (turpmāk – Nekustamais īpašums), zemes vienībā ar kadastra apzīmējumu 90010010620, 0,4996 ha platībā, apaugumu (koksni)  – 34,24 m3 apjomā.
	1.2. PĀRDEVĒJS uzdod, bet PIRCĒJS, ievērojot Darba uzdevumu (Līguma pielikums), ar savu rīcībā esošo darba spēku un tehnisko aprīkojumu līdz 2026. gada 31. decembrim uzņemas veikt:
1.2.1. augošu krūmu un koku ar celma caurmēriem līdz 20 cm nozāģēšanu un PĀRDEVĒJA norādīto koku ar celma caurmēriem virs 20 cm nozāģēšanu (zemes vienība ar kadastra apzīmējumu 90010010620);
1.2.2. visa izcirstā materiāla savākšanu un izvešanu uz krautuvi PĀRDEVĒJA norādītajā vietā;
1.2.3. krautuvē sakrauta izcirstā materiāla izvešanu vai pārstrādāšanu šķeldā;
1.2.4. šķeldas izvešanu;
1.2.5. ciršanas vietas, pieviešanas ceļu un krautuves sakārtošanu pēc darbu pabeigšanas.
1.3. PIRCĒJS Līguma 1.2. punktā minētos darbus veic ar saviem tehniskajiem un cilvēku resursiem, ievērojot Latvijas Republikas  spēkā esošos normatīvos aktus. 
1.4. Pēc darbu pabeigšanas PĀRDEVĒJS tos pieņem un novērtē saskaņā ar Līguma noteikumiem un tāmi, sastādot nodošanas – pieņemšanas aktu.

2. Pirkuma summa 
2.1. Pirkuma summa ir ______ euro (_____________ euro).
2.2. PIRCĒJS ir samaksājis pirkuma summu pilnā apmērā 2026. gada ____________.


3. PĀRDEVĒJA tiesības un pienākumi
3.1. PĀRDEVĒJA pienākums ir ierādīt dabā krautuves vietu;
3.2. PĀRDEVĒJAM ir tiesības apsekot Nekustamo īpašumu apauguma izstrādes laikā un, konstatējot Līgumā vai normatīvajos aktos noteikto prasību neievērošanu, apturēt Nekustamā īpašuma apauguma tālāku izstrādi līdz pārkāpuma novēršanai vai zaudējumu segšanai;
3.3. PĀRDEVĒJU pārstāv, darbu organizāciju, uzraudzību veic tās nozīmēta atbildīgā persona – Komunālās nodaļas vides pārvaldības speciālists Roberts Šiliņš (tālr. 29474420, e-pasts: roberts.silins@tukums.lv) ar tiesībām kontrolēt Līguma izpildi, uzdot PIRCĒJAM saistošus norādījumus attiecībā uz Līguma izpildi, pieņemt darbu izpildi, saņemt ar Līguma izpildi saistītos PIRCĒJA dokumentus, saskaņot un parakstīt PIRCĒJA darbu pabeigšanas nodošanas un pieņemšanas aktu vai darbu neatbilstības aktu.
3.4. PĀRDEVĒJAM 3 (trīs) darba dienu laikā no nodošanas - pieņemšanas akta saņemšanas ir jānosūta PIRCĒJAM parakstīts nodošanas un pieņemšanas akts vai motivēts atteikums pieņemt darbus. Motivēta atteikuma gadījumā PĀRDEVĒJS norāda termiņu darbu izpildes trūkumu novēršanai, kas nevar būt ilgāks par 3 (trim) darba dienām. 
3.5. PĀRDEVĒJS ir atbildīgs par zaudējumiem, kas rodas PIRCĒJAM PĀRDEVĒJA prettiesiskas darbības vai bezdarbības rezultātā.

4. PIRCĒJA tiesības un pienākumi
4.1. PIRCĒJS ir pilnībā atbildīgs par savlaicīgu un kvalitatīvu darbu izpildi. Ja PIRCĒJA vainas dēļ darbi netiek izpildīti Līgumā noteiktā termiņā un apjomā, Nekustamā īpašumā palikušais materiāls paliek PĀRDEVĒJA īpašumā.
4.2. PIRCĒJS vismaz dienu iepriekš paziņo PĀRDEVĒJAM par darba uzsākšanu Nekustamā īpašumā un par darbu pabeigšanu. 
4.3. PIRCĒJAM ir pienākums pienācīgā kvalitātē izpildīt darbus, kurus paredz šā Līguma 1.2. punkts. PIRCĒJA darbu pabeigšana un nodošana tiek noformēta ar rakstisku nodošanas un pieņemšanas aktu.
4.4. PIRCĒJS apliecina, ka tam ir visas nepieciešamās atļaujas un kvalifikācija darbu veikšanai. 
4.5. PIRCĒJA pienākumi izstrādes laikā ievērot PĀRDEVĒJA norādīto Nekustamā īpašuma krautuvju vietu.
4.6. Atrodoties Nekustamajā īpašumā PIRCĒJAM ir pienākums ievērot darba organizācijas, drošības tehnikas, ugunsdrošības, apkārtējās vides aizsardzības instrukcijas, kā arī citus likumdošanas aktus, kas regulē šādu darbu veikšanu.
4.7. PIRCĒJAM ir pienākums nodrošināt tīrību Nekustamā īpašuma piegulošajā teritorijā atbilstoši esošajiem normatīviem vai noteikumiem, nepieciešamības gadījumā nekavējoši veikt visa veida darbības, kas saistītas ar šā Līguma izpildes rezultāta gaitā radīto tīrības normu vai noteikumu pārkāpšanas seku novēršanu.
4.8. PIRCĒJS materiālu izvešanu no darbu vietas var veikt tikai pēc saskaņošanas ar PĀRDEVĒJA atbildīgo darbinieku.

5. Pušu atbildība un strīdu atrisināšana
5.1. Līgums stājas spēkā ar tā abpusēju parakstīšanu un ir spēkā līdz Pušu saistību pilnīgai izpildei. PIRCĒJS darbu pabeidz Līguma 1.2. punktā norādītajam termiņam.
5.2. PĀRDEVĒJAM ir tiesības vienpusēji lauzt Līgumu, nosūtot PIRCĒJAM rakstveida paziņojumu, ja PIRCĒJS izstrādes laikā ar savu darbību vai bezdarbību pieļauj būtiskus likuma vai citu normatīvo aktu pārkāpumus vai nodara un neatlīdzina zaudējumus PĀRDEVĒJAM vai trešajām personām.
5.3. Ja Līguma saistības netiek izpildītas vai tās tiek izpildītas nepienācīgi, vainīgā Puse ir materiāli atbildīga saskaņā ar spēkā esošo likumdošanu.
5.4. Visus strīdus un domstarpības, kas rodas starp Pusēm Līguma izpildes gaitā, Puses risina savstarpēju sarunu ceļā. Ja savstarpēju sarunu ceļā vienošanos panākt nebūs iespējams, strīdu izskatīšana notiks tiesā saskaņā ar Latvijas Republikas spēkā esošajiem tiesību aktiem.

6. Citi noteikumi
6.1. Puses tiek atbrīvotas no atbildības par pilnīgu vai daļēju Līgumā paredzēto saistību neizpildi, ja šāda neizpilde ir notikusi nepārvaramas varas (force majeure) apstākļu iestāšanās rezultātā, kuru iestāšanos nebija iespējams ne paredzēt, ne novērst. Par šādiem apstākļiem Līguma izpratnē Puses atzīst ugunsgrēku, terora aktu, valsts pārvaldes izsludinātu ārkārtējo situāciju Tukuma novadā vai valstī, visa veida dabas stihijas vai drošības apdraudējumus, par kuriem kāda no Pusēm saņēmusi oranžās pakāpes šūnapraides ziņojumu.
6.2. Neviena no Pusēm nevar prasīt otrai zaudējumu atlīdzību, ja zaudējumi radušies nepārvaramas varas (force majeure) rezultātā. 
6.3. Visi papildinājumi un grozījumi pie Līguma, ja tādi būs, ir izdarāmi rakstveidā un stājas spēkā, kad tos ir parakstījušas Puses. Mutiskas Pušu vienošanās un norunas Līguma izpildē nav uzskatāmas par spēkā esošām vai Pusēm saistošām.
6.4. Līgums ir sagatavots uz 3 (trim) lapām un parakstīts elektroniski ar drošu elektronisko parakstu, kas satur laika zīmogu. Līguma abpusējas parakstīšanas datums ir pēdējā parakstītāja pievienotā laika zīmoga datums un laiks.
6.5. Līguma nosacījumi ir saistoši abu Pušu saistību un tiesību pārņēmējiem.
6.6. Ja kādai no Līguma Pusēm tiek mainīti rekvizīti, tad tā nekavējoties rakstiski paziņo par to otrai Pusei. Nepaziņošanas gadījumā Puse, kurai nav paziņots, nenes atbildību par sekām, ko izraisījis informācijas trūkums par otras Puses rekvizītu maiņu.
6.7. Kontaktpersona no PIRCĒJA puses: _______________________
6.8. Līguma pielikumā ir Darba uzdevums.

7. Pušu rekvizīti

	PĀRDEVĒJS:
Tukuma novada pašvaldība
Reģ. Nr. 90000050975
Talsu iela 4, Tukums,
Tukuma novads, LV-3101
Tālr. 26603299
e-pasts: pasts@tukums.lv 
I. Liepiņš 
	PIRCĒJS: 










Domes priekšsēdētājs 						Gundars Važa 




Pielikums
Līgumam Nr. TND/2-58.7/______ 

Darba uzdevums

Tulpju ielā 3, Tukumā, Tukuma novadā, augošā Apauguma atsavināšana.

Darba izpildes laiks:
Līdz 2026. gada 31. decembrim.

Darba uzdevums:
Ar Pircēja rīcībā esošo darba spēku un tehnisko aprīkojumu Pārdevēja norādītajās vietās veikt darbu atbilstoši Līguma 1.2. punktā minētajam.

Darba apjoms: 
	1. Augošo krūmu un koku nelikvīdu nozāģēšana:

	Nr. p.k.
	Zemes vienību attīrīšana no krūmiem un koku nelikvīdiem
	Platība, ha

	1.
	Zemes vienība ar kadastra apzīmējumu 9001 001 0620
	0,4996



	2. Augošo koku nozāģēšana:

	Nr. p.k.
	Koku nozāģēšana
	Koku skaits, 
gab.
	Koksnes apjoms, 
m3

	1.
	Zemes vienība ar kadastra apzīmējumu 9001 001 0620
	215
	34,24



Darba izpildei izvirzītās prasības:
1. Veicot darbus, darba vieta jāaprīko atbilstoši darba drošības prasībām.
2. Darbu veikšanas laikā PIRCĒJS nes pilnu materiālo atbildību par trešajām personām nodarītajiem materiālajiem zaudējumiem.
3. Saglabāt PĀRDEVĒJA norādītos vietējo sugu kokus, kuru celma caurmērs ir mazāks par 20 centimetriem.
4. Darba uzdevumā noteikto darbu izpildes gaitā nepieļaut saglabājamo koku bojāšanu. 
5. Izcirsto krūmu, koku nelikvīdu un koku celmu augstums nedrīkst pārsniegt 10 cm virs zemes virsmas. 
6. PIRCĒJS nekavējoties ziņo PĀRDEVĒJAM par apstākļiem, kas kavē darba veikšanu, tālākās rīcības norādījumu saņemšanai. 
7. Veicot darbus, ievērot vispārējās vides aizsardzības prasības, darbu veikšanas laikā aizliegts piesārņot un piegružot vidi, nelabvēlīgi ietekmēt darbu veikšanas teritorijas ainavisko un ekoloģisko stāvokli.
8. PIRCĒJS nodrošina izcirstā materiāla šķeldošanas vietas/krautuves vietas sakārtošanu pēc krautuves nošķeldošanas, t. i., notīra krautuvi un teritoriju apkārt krautuves no izcirstā materiāla atlūzām (zari, mizas u. c.), kas radušās šķeldošanas laikā. 
9.  PIRCĒJS nolīdzina krautuves vietu un pievešanas ceļus. 
10.  PIRCĒJS sakopj krūmu un koku nelikvīdu ciršanas vietas, novācot ciršanas atliekas: sīkzarus, mizu, stumbru atlūžņu u. tml. 


Darbā izmantojamā tehnika un iesaistītais personāls: 
Ar PIRCĒJA rīcībā esošo tehniku un ierīcēm, kuras reģistrētas normatīvajos aktos noteiktajā kārtībā, jānodrošina visu PĀRDEVĒJA noteikto prasību izpilde, tai skaitā krūmu un koku ciršanu, izcirstā materiāla izvešanu uz krautuvi, izcirstā materiāla pārstrādāšanu šķeldā, šķeldas transportēšanu, darba vietas sakārtošanu. 
Darbā tiek iesaistīts normatīvajos aktos noteiktā kārtībā nodarbināts PIRCĒJA personāls, kas atbildīgs par visu darba uzdevumā noteikto prasību savlaicīgu un kvalitatīvu izpildi. 



Domes priekšsēdētājs						Gundars Važa

